Keskustorin Nakkifakiirille on löytynyt jatkaja – "Paljasjalkainen tamperelainen omaa nakkifakiirin kanssa yhtenevän arvomaailman"

Petteri Mäkinen

Keskustorin Nakkifakiirille on löytynyt jatkaja.

Asiasta kerrotaan Keskustorin Nakkifakiirin nettisivulla.

– Kiinnostuksensa esitti useat jatkajakandidaatit, joista yksi oli ylitse muiden. Tämä paljasjalkainen tamperelainen omaa nakkifakiirin kanssa yhtenevän arvomaailman ja ymmärtää nakkifakiiriuden perinteiden säilyttämisen tärkeyden. Parempaa jatkajaa toiminnalle ei voi toivoa, toteaa nykyinen nakkifakiiri Antti Kantola päivityksessä.

Kantolan mukaan tarkemmat tiedot jatkajasta paljastetaan ensi viikolla virallisessa tiedotustilaisuudessa.

– Poikkeusoloista johtuen massatapahtumaa ei voida järjestää ravintolamme kokoustiloissa.

Tamperelainen uutisoi maanantaina Keskustorin Nakkifakiirin olevan myynnissä.